ฉบับร่าง:ตำรวจแต่ง กำเนิดผู้พิทักษ์สันติหลุด

----
ตำรวจแต่ง กำเนิดผู้พิทักษ์สันติหลุด (Police Modify) เป็นภาพยนตร์ไทยแนวตลก- อาชญากรรม ปี 2567 จากการกำกับและเขียนบทภาพยนตร์ของ ณัฐพร เพริศแก้ว

**เรื่องย่อ**
โจ๋ และเพื่อนสนิทอีกสามคนร่วมกันก่อตั้งบริษัทเอกชนภายใต้ชื่อ "บริษัท ตำรวจแต่ง จำกัด" โดยได้รับทุนสนับสนุนจากเฮียเล่ เจ้าของเต็นท์รถมือสอง ซึ่งตกเป็นเหยื่อของการโจรกรรมรถยนต์ เฮียเล่จึงว่าจ้างให้โจ๋ช่วยตามจับคนร้าย และให้ทุนในการจัดตั้งบริษัทนี้ เพื่อให้ทำหน้าที่เสมือนตำรวจเอกชน
ในขณะนั้น เจ้าหน้าที่ตำรวจกลับเพิกเฉยต่อปัญหาในสังคม มิหนำซ้ำยังมีบางกลุ่มที่เกี่ยวข้องกับการค้ายาเสพติด ส่งผลให้ชาวบ้านจำนวนมากตกเป็นเหยื่อของยาเสพติด และเกิดเหตุคนคลั่งอาละวาดบ่อยครั้ง สถานการณ์วุ่นวายนี้ทำให้ภารกิจของโจ๋และทีมยิ่งหนักหนา นอกจากต้องจัดการกับปัญหาอาชญากรรม พวกเขายังต้องเผชิญหน้ากับเรื่องราวความรักที่ซับซ้อนของโจ๋เองอีกด้วย

**นักแสดง**
ณัฐพร เพริศแก้ว (โจ๋ โซเชียล) รับบท จ่าโจ๋
*กิตติศักดิ์ เพริศแก้ว (ด็อกเตอร์ อ๋อง) รับบท ดาบด็อก GLOCK 19
*กิตติวินท์ วาทะวัฒนะ (บักมาด) รับบท ทนายมาด
*ปรเมศร์ ผายวงศ์ษา (เสือเมฆ เกินเลเวล) รับบท ผู้พันเมฆ
*อาคม คำเลิศ (แตด แก๊สหุงต้ม)
*เกียรติศักดิ์ เหง้าละคร
*เมธี สุวรรณไชยรบ (ปื๊ด มาลีวัลย์)

**งานสร้าง**
ภาพยนตร์เรื่องนี้กำกับโดย ณัฐพร เพริศแก้ว (โจ๋ โซเชียล) อดีตนายตำรวจที่ตัดสินใจลาออกจากราชการ พร้อมควักทุนส่วนตัวเพื่อสร้างภาพยนตร์เรื่องนี้ด้วยความตั้งใจจริง ร่วมด้วยนักแสดงนำ กิตติศักดิ์ เพริศแก้ว (ด็อกเตอร์ อ๋อง) ซึ่งได้ลาออกจากอาชีพครู เพื่อมารับบทนำในภาพยนตร์ ทั้งยังมีส่วนร่วมในการเขียนบทภาพยนตร์อีกด้วย นอกจากนี้ยังมีนักแสดงอย่าง ปรเมศร์ ผายวงศ์ษา (เสือเมฆ เกินเลเลว) ร่วมแสดงในเรื่องด้วย
ภาพยนตร์จัดรอบกาล่าพรีเมียร์เมื่อวันที่ 18 พฤศจิกายน พ.ศ. 2567 ณ โรงภาพยนตร์เมเจอร์ซีนีเพล็กซ์ รัชโยธิน โดยได้รับเกียรติจาก ธีรรัตน์ สำเร็จวาณิชย์ รัฐมนตรีช่วยว่าการกระทรวงมหาดไทย เดินทางมาร่วมงาน พร้อมด้วย ธิติ ศรีนวล ผู้กำกับและผู้เขียนบทจากภาพยนตร์เรื่อง สัปเหร่อ ซึ่งมาร่วมงานในฐานะที่ปรึกษา เช่นเดียวกับ ชูเกียรติ ศักดิ์วีระกุล นายกสมาคมผู้กำกับภาพยนตร์ไทย ซึ่งร่วมให้คำปรึกษาในโครงการนี้ด้วย
บรรยากาศภายในงานคึกคักไปด้วยนักแสดงจากภาพยนตร์เรื่องนี้ อาทิ อินทิรา เจริญปุระ, ภูมิภัทร ถาวรศิริ, นัท ณัฏฐ, กิจจริต, จเด็ด FEDFE รวมถึงทีมผู้บริหารจากกลุ่ม "ไทบ้าน" ที่มาร่วมแสดงความยินอย่างพร้อมเพรียง

**การตอบรับจากสาธารณชน**
ตำรวจแต่ง กำเนิดผู้พิทักษ์สันติหลุด ได้รับเสียงตอบรับในแง่บวกจากผู้ชมและนักวิจารณ์จำนวนมาก โดยเฉพาะการนำเสนอเนื้อหาที่เสียดสีสังคมอย่างกล้าหาญในรูปแบบที่ตลกร้าย นักวิจารณ์จากเว็บไซต์ TrueID กล่าวชื่นชมว่า “เป็นหนังไทยนอกสายตาที่เกินคาดที่สุดในรอบปี”

**การตลาดและการโปรโมต**
แม้ภาพยนตร์จะใช้ทุนสร้างไม่มาก แต่ทีมงานเลือกใช้แนวทางการตลาดแบบไวรัลผ่านโซเชียลมีเดีย โดยเฉพาะ ติกต็อก และ ยูทูบ ซึ่งได้รับการแชร์จำนวนมากจากผู้ชมที่ประทับใจกับตัวอย่างภาพยนตร์และเบื้องหลังการถ่ายทำ
ช่องยูทูบ Doc หนัง ได้อัปโหลดวิดีโอรีวิวตัวอย่างภาพยนตร์ที่มีผู้เข้าชมหลายหมื่นครั้ง โดยชื่นชมความแหวกแนวของคอนเซปต์และการแสดงที่ดูจริงใจ

**ความสำเร็จและผลกระทบ**
แม้จะทำรายได้รวมเพียง 4.1 ล้านบาทเทียบกับทุนสร้าง 10 ล้านบาท แต่ภาพยนตร์เรื่องนี้ถือว่า "ประสบความสำเร็จเชิงวัฒนธรรม" เนื่องจากกลายเป็นประเด็นพูดถึงในโลกออนไลน์ และเป็นแรงบันดาลใจให้กับนักสร้างหนังอิสระในไทย
นอกจากนี้ ภาพยนตร์ยังได้รับเชิญให้เข้าร่วมฉายพิเศษในงาน เทศกาลหนังไทยเพื่อสังคม ซึ่งจัดโดยกระทรวงวัฒนธรรม เมื่อเดือนมกราคม พ.ศ. 2568 โดยได้รับเสียงปรบมือจากผู้ชมในงานอย่างกว้างขวาง

**อ้างอิง ==